S-381/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. júní 2017, á hendur I-kk-þgf E-kk-þgf E-kk-þgf, kt. 000000-0000, Álfheimum 6, Reykjavík,

I.

1. Fyrir umferðar- og fíkniefnalagabrot, með því að hafa aðfaranótt föstudagsins 9. desember 2015 ekið bifreiðinni YP-453 sviptur ökuréttindum og ófær um að stjórna henni örugglega vegna áhrifa ávana- og fíkniefna (amfetamín í blóði mældist 55 ng/ml og metamfetamín 130 ng/ml) eftir Reynisvatnsvegi í Reykjavík, þar sem lögregla stöðvaði aksturinn. Í kjölfar handtöku á lögreglustöð lagði lögregla hald á 0,51 g af marijúana sem ákærði hafði haft í vörslum sínum (007-2015-68226)

Telst þetta varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2., sbr. 5. og 6. gr. laga nr. 65/1974 um ávana- og fíkniefni.

2. Fyrir rangar sakargiftir með því að hafa, er lögregla hafði afskipti af akstri ákærða í því tilviki sem lýst er í 1. tölulið, gefið upp nafn og kennitölu V-kk-ef M-kk-ef E-kk-ef, kt. 000000-0000, sem ökumanns bifreiðarinnar og ritað nafn hans undir form sem lögreglumenn fylltu út á vettvangi og einnig undir upplýsingablað fyrir handtekna menn og þannig leitast við að koma því til leiðar að V-kk-nf M-kk-nf yrði sakaður og eftir atvikum dæmdur fyrir verknaðinn. (007-2015-68226)

Telst þetta varða við 148. gr. almennra hegningarlaga nr. 19/1944.

II.

Fyrir umferðarlagabrot, með því að hafa sunnudaginn 13. mars 2016 ekið bifreiðinni YZ-776 sviptur ökuréttindum og ófær um að stjórna henni örugglega vegna áhrifa ávana- og fíkniefna (amfetamín í blóði mældist 495 ng/ml) á bifreiðastæði slysadeildar LSH við Áland í Reykjavík. Í kjölfar handtöku lagði lögregla hald á 1 stk. ecstacy töflu sem ákærði hafði haft í vörslum sínum (007-2016-13973)

Telst þetta varða við 1. sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðaralaga nr. 50/1987 og 2., sbr. 5. og 6. gr. laga nr. 65/1974 um ávana- og fíkniefni.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og til að sæta upptöku á 1 stk. ecstacy töflu og 0,51 g af marijúana skv. heimild í 6. mgr. 5. gr. laga nr. 65/1974.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Með dómi Héraðsdóms Reykjavíkur, uppkveðnum 7. janúr 2015, var ákærði fundinn sekur um brot gegn umferðar- og fíkniefnalögum og gert að sæta fangelsi í fjóra mánuði. Það brot sem ákærði er nú sakfellur fyrir, samkvæmt fyrsta kafla ákæru, var framið fyrir uppkvaðningu framangreinds dóms og verður refsing fyrir það ákveðin sem hegningarauki, sbr. 78. gr. almennra hegningarlaga nr. 19/1940.

Í samræmi við framlagt sakavottorð, dagsettu 12. júní 2017, er við ákvörðun refsingar miðað við að ákærði sé nú í fjórða og fimmta sinn fundinn sekur um að aka undir áhrifum ávana- og fíkniefna og í annað og þriðja sinn sviptur ökurétti.

Með hliðsjón af framangreindu, sakarefni málsins og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í fimm mánuði og 15 daga.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dóms þessa að telja.

Með vísan til lagaákvæða í ákæru er gert upptækt til ríkissjóðs 1 stk. ecstacy tafla og 0,51 g af marijúana, sem lögregla lagði hald á við rannsókn málsins.

Ákærði greiði 288.796 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-kk-nf E-kk-nf E-kk-nf, sæti fangelsi í fimm mánuði og 15 daga.

Áréttuð er ævilöng svipting ökuréttar ákærða frá birtingu dómsins að telja.

Upptækt er gert til ríkissjóðs 1 stk. ecstacy tafla og 0,51 g af marijúana.

Ákærði greiði 288.796 krónur í sakarkostnað.

L-kvk-nf R-kvk-nf S-kvk-nf